  Майя Бывальцева Ижкарысь Шор площадьын коронавирус инфекцилэсь куинь пӧртэм вакцинаен прививка пуктыны луэ. Мобильной пункт нуналлы быдэ 8 часысен 21 часозь ужа. Со сярысь Удмуртиысь тазалыкез утёнъя министерстволэн пресс-службаез ивортӥз. 13-тӥ гудырикошконлы сётэтъёсъя (данные), отын кык компонентъем «Спутник V» но «ЭпивакКорона», озьы ик одӥг люкетъем «Спутник Лайт» вакцинаос вань. Нырысьсэ прививка пуктӥсьёс Операя но балетъя театрлэн фойеаз пырыны кулэ, нош кыкетӥзэ театр вадьсысь мобильной палаткаын пуктозы Кыкетӥ компонентэз пуктыны быгато Шор площадьын 21 нунал азьвыл вакцинацие ветлэмъёс. Ужкагазъёсты гожтон понна сьӧре паспорт, СНИЛС но эм утетъя полис кутоно. Шор площадьын мобильной пункт ужаны кутскем дырысен отын 33 сюрслэсь трос адями коронавируслэсь прививка пуктӥз ни. Тодэ вайытом, 13-тӥ гудырикошконлы коронавирусэн черлан 212 выль учыръёсты шараязы. 13 адями кулӥз. Тегъёс: Ижкар Удмуртия коронавирус прививка Шорплощадь  